राधाकृष्ण मार्केट की छत ऊंची बन रही थी, काम रोका
गांधी स्टेडियम के पास राधाकृष्ण मार्केट की छत पर बन रही दुकान की ऊंचाई ज्यादा हाेने पर निर्माण कार्य रुकवा दिया गया है। इन दुकानों के तय मापदंड से अधिक ऊंचाई तक बनने की शिकायत मिली थी। शुक्रवार को सीएमओ ने नपा के सब इंजीनियर, राजस्व दल के साथ मौके पर जाकर कार्य देखा और दुकानों की ऊंचाई का नापजोख कराया। एक दुकान की ऊंचाई अधिक मिलने पर उसका काम रुकवा दिया गया। सीएमओ सुरेश दुबे ने बताया कि राधा कृष्ण मार्केट की छतों पर दुकान का निर्माण चलते यह शिकायतें मिल रही थी कि शासन ने जो स्वीकृति दी है, उससे अधिक पर निर्माण हो रहा है। यह अवैध निर्माण की श्रेणी में आता है। निरीक्षण में एक दुकान की ऊंचाई अधिक पाई गई। उसका काम रोकने का कहा है। यह निर्देश दिए हैं कि अधिक बना हिस्सा तोड़ लें, अन्यथा नगरपालिका उस अवैध निर्माण को तोड़ देगी।
मस्जिद के पीछे गंदगी की शिकायत
चौथी लाइन में जामा मस्जिद के पीछे गंदगी की शिकायत मिलने पर नपा का दल निरीक्षण करने पहुंचा। कमेटी के सदस्यों ने सीएमओ से शिकायत की कि आसपास के दुकानदार और उनके ग्राहकों ने मस्जिद के पीछे यूरिनल बनाकर रखा है जिससे बदबू फैलती है। मस्जिद की दीवार से सटकर सफाई के लिए पक्का चबूतरा बनाने की अनुमति मांगी। सीएमओ ने कहा चबूतरे को पक्का कर सकते है। नाली से सटी भूमि पर पौधे लगाने को कहा।
इटारसी। गांधी स्टेडियम के पास राधाकृष्ण मार्केट की छत की ऊंचाई ज्यादा हाेने पर कार्य रुकवाया।
hin_Deva hin_Deva hin_Deva hin_Deva hin_Deva